Paġna L-Artikolu 192(3) tar-Regolament (UE) Nru 1308/2013 jistipula li, matul l-ewwel tliet xhur ta' kull kampanja ta' kummerċjalizzazzjoni, il-liċenzji tal-importazzjoni għaz-zokkor għar-raffinar għandhom jingħataw esklussivament lil raffineriji full-time, bil-kundizzjoni li l-kwantitajiet ikkonċernati ma jaqbżux il-kwantitajiet tal-kapaċità esklussiva ta' importazzjoni għar-raffinaturi full-time stipulati fil-paragrafu 1 tal-Artikolu msemmi. Skont l-Artikolu 192(1) tar-Regolament (UE) Nru 1308/2013, il-kapaċità esklussiva ta' importazzjoni għar-raffinaturi full-time ngħatat biss sa tmiem il-kampanja ta' kummerċjalizzazzjoni 2016-2017. L-Artikolu 14(1) tar-Regolament (KE) Nru 891/2009 jistipula li r-raffineriji full-time biss jistgħu japplikaw għal liċenzji tal-importazzjoni għaz-zokkor maħsub għar-raffinar, b'data tal-bidu tal-validità li taqa' fl-ewwel tliet xhur ta' kull kampanja ta' kummerċjalizzazzjoni. Skont it-tieni subparagrafu tal-Artikolu 5(1) tar-Regolament (KE) Nru 891/2009, l-applikazzjonijiet għal liċenzji għall-ewwel subperjodu tal-perjodu tal-kwota tariffarja tal-importazzjoni 2017/2018 kellhom jitressqu bejn it-8 u l-14 ta' Settembru 2017. Għal raġunijiet ta' ċertezza legali, fejn jidħol id-dritt ta' operaturi li mhumiex raffinaturi full-time biex iressqu applikazzjonijiet għal liċenzji tal-importazzjoni għall-ewwel subperjodu tal-perjodu tal-kwota tariffarja tal-importazzjoni 2017/2018, il-Kummissjoni se tippubblika, qabel l-1 ta' Ottubru 2017, Regolament ta' Implimentazzjoni li: iħassar l-Artikolu 14 tar-Regolament (KE) Nru 891/2009 sa mill-1 ta' Ottubru 2017, itawwal sad-9 ta' Ottubru 2017, 13:00 ħin ta' Brussell, il-perjodu għat-tressiq ta' applikazzjonijiet għall-ewwel subperjodu tal-perjodu tal-kwota tariffarja tal-importazzjoni 2017-2018, jimmodifika, b'konswegwenza ta' dan, il-perjodu tal-ħruġ tal-liċenzji tal-importazzjoni, kif ukoll il-perjodu tan-notifika tal-wasla tal-applikazzjonijiet mingħand l-Istati Membri, u jippermetti lill-applikanti jirtiraw applikazzjonijiet li jkunu diġà ressqu bejn it-8 u l-14 ta' Settembru 2017 sad-9 ta' Ottubru 2017, 13:00 ħin ta' Brussell, f'każ li jkunu jixtiequ jerġgħu jikkunsidraw l-applikazzjoni tagħhom jew idaħħlu applikazzjoni riveduta. L-applikazzjonijiet kollha mressqa bejn it-8 ta' Settembru u d-9 ta' Ottubru 2017, 13:00 ħin ta' Brussell, se jiġu eżaminati b'mod simultanju. Dan l-avviż jikkonċerna l-impriżi li ġejjin: Renault Venture Capital SAS (Franza), li tappartjeni lir-Renault SAS (parti tar-Renault Group); Jedlix BV (in-Netherlands), ikkontrollata mill-Eneco Smart Energu BV Renault Venture Capital SAS u Eneco Smart Energy BV jakkwistaw fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' Jedlix. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Renault Venture Capital SAS hija fergħa tal-investiment tar-Renault SAS.. Ir-Renault Group huwa attiv prinċipalment fil-produzzjoni, id-distribuzzjoni, il-bejgħ u l-manutenzjoni ta' prodotti awtomobilistiċi; Eneco Enerġija Intelliġenti BV tiffoka fuq l-iżvilupp ta' innovazzjonijiet relatati mal-enerġija. L-Eneco Group huwa attiv bħala produttur u fornitur ta'l-enerġija fin-Netherlands; Jedlix BV tipprovdi servizzi tal-iċċarġjar intelliġenti tal-vetturi elettriċi. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Platinum Equity Group (l-Istati Uniti tal-Amerika), Pattonair Holdings Limited (ir-Renju Unit). Platinu Equity Group ("Platinum") jakkwista fis-sens tal-Artikolu 3(1)(b) tar-Regolament dwar l-Għaqdiet il-kontroll sħiħ ta' Pattonair Holdings Limited ("Pattonair"). Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_319_2017.html